7.pielikums atklāta konkursa  

“Par autotransporta tehnisko apkopi, remontu, rezerves daļu un

 autokomplektējošo daļu piegādi, transportlīdzekļu krāsošanu” 

Nr. CAIP 2024/97 nolikumam

LĪGUMS Nr. ________

(Par autotransporta tehnisko apkopi, remontu, rezerves daļu un

 autokomplektējošo daļu piegādi, transportlīdzekļu krāsošanu)
Rīgā, līguma datums ir pēdējā pievienotā droša elektroniskā paraksta un tā laika zīmoga datums
Rīgas valstspilsētas pašvaldības policija (turpmāk – Pasūtītājs), tās priekšnieka Jura Lūkass personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un

___________ vienotais reģistrācijas Nr._______ (turpmāk – Izpildītājs), tās _________ personā, kurš rīkojas pamatojoties uz _________, no otras puses, bet abas līguma slēdzējas puses kopā un katra atsevišķi turpmāk – Puses,

ievērojot Publisko iepirkumu likumu un pamatojoties uz ____________ rīkotā atklātā konkursa “Par autotransporta tehnisko apkopi, remontu, rezerves daļu un autokomplektējošo daļu piegādi, transportlīdzekļu krāsošanu”, identifikācijas Nr. CAIP 2024/97 (turpmāk – Konkurss) rezultātiem, noslēdz šādu līgumu (turpmāk – Līgums):

1. Līguma priekšmets

1.1. Pasūtītājs uzdod, bet Izpildītājs apņemas veikt Pasūtītāja rīcībā esošā autotransporta tehnisko apkopi, remontu, rezerves daļu un autokomplektējošo daļu piegādi, transportlīdzekļu krāsošanu, saskaņā ar Līguma __. pielikumu “Tehniskā specifikācija/ tehniskais piedāvājums”, __. pielikumu “Finanšu piedāvājums” un Līguma noteikumiem (turpmāk – Pasūtījums).

1.2. Pasūtītājs ir tiesīgs uzdot Izpildītājam veikt arī citus Līguma 2. pielikumā “Finanšu piedāvājums” nenorādītus autotransporta remonta un apkopes darbus.

2. Līguma summa un norēķinu kārtība

2.1. Pasūtītājs samaksā Izpildītājam par savlaicīgu un kvalitatīvu Pasūtījuma izpildi samaksu, kas tiek aprēķināta saskaņā ar Izpildītāja izcenojumiem, kurus tas iesniedza Pasūtītājam konkursa laikā, kas tiek pievienots šī Līguma __. pielikumā „Finanšu piedāvājums” kā neatņemama Līguma sastāvdaļa.
2.2. Līguma kopēja summa bez PVN ir EUR 735 600.00 (septiņi simti trīsdesmit pieci tūkstoši seši simti euro un 00 centi). Pievienotās vērtības nodoklis 21% (turpmāk – PVN) EUR______ (______ euro, __ centi), Līguma summai kopā ar PVN ir EUR ______ (__________ euro, __ centi). 
2.3. Norēķins par izpildīto Pasūtījumu tiek veikts pamatojoties uz abpusēji parakstītu Pieņemšanas-nodošanas aktu atbilstoši Līguma 3. pielikumā norādītajai Pieņemšanas-nodošanas akta formai (turpmāk – Pieņemšanas-nodošanas akts) un saskaņā ar iesniegto rēķinu, kurā ir uzskaitīti veiktie darbi, nomainītās rezerves daļas, piegādātie autopiederumi un norādītas katras uzskaitītās vienības cena un atlaide, kā arī norādīta kopējā summa.
2.4. Par samaksas dienu tiek uzskatīta diena, kad Pasūtītājs pārskaitījis rēķinā norādīto summu uz Izpildītāja norēķinu kontu, noformējot maksājuma uzdevumu.
3. Pasūtījuma izpildes un norēķinu kārtība, termiņi un garantijas
3.1. Pasūtītājs nodod autotransportu Pasūtījuma izpildei Izpildītājam ar Pieņemšanas-nodošanas aktu, kurā norādīts konkrētais transportlīdzeklis, tā komplektācija, veicamo darbu apjoms, defekti un citas ziņas, kā arī norādīta vieta, kur Pasūtījuma izpildes laikā atradīsies transportlīdzeklis. Ja autotransporta remonta laikā, Izpildītājs atklāj defektus, kas nav norādīti Pieņemšanas-nodošanas aktā, Izpildītāja pienākums ir defektu konstatācijai pieaicināt Pasūtītāja pilnvaroto pārstāvi un, pēc kopīgas automašīnas atkārtotas apskates, defektu konstatēšanas gadījumā Puses veic atbilstošu ierakstu Pieņemšanas-nodošanas aktā.
3.2. Izpildītājs nodrošina bezmaksas transportlīdzekļa plānotu evakuāciju uz servisu gadījumos, kad transportlīdzeklis tehnisku defektu dēļ nevar piedalīties satiksmē un atrodas Rīgā, kādā no Pasūtītāja objektiem, saskaņā ar __. pielikumu “Tehniskā specifikācija/tehniskais piedāvājums” 9. punktu.
3.3. Izpildītājs nodrošina bezmaksas transportlīdzekļa neplānotu ārkārtas evakuāciju – visos pārējos Līguma 3.2. apakšpunkta neminētajos gadījumos transportlīdzeklis Rīgas teritorijā jāevakuē 2 (divu) stundu laikā no pieprasījuma nosūtīšanas brīža, ja tas veikts servisa darba laikā (evakuācijas laiku neieskaitot), uz tuvāko Pasūtītāja objektu vai līgumservisu – atbilstoši nepieciešamībai un apstākļiem, neatkarīgi no tā atrašanās vietas.

3.4. Izpildītājs, pirms uzsākt transportlīdzekļa remontu, sastāda remonta tāmi un nosūta to Pasūtītāja par Līguma izpildi atbildīgajai personai saskaņošanai. Remonta tāmē Izpildītājs norāda:
3.4.1. maināmo detaļu un veicamo darba apjoma uzskaitījumu;

3.4.2. rezerves daļu izcenojumu maināmajām rezerves daļām;

3.4.3. ja paredzēts uzstādīt atjaunotu rezerves daļu, Izpildītājs uzrāda gan atjaunotas rezerves daļas cenu, gan jaunas rezerves daļas cenu.

3.5. Tāmi Izpildītājs nosūta Pasūtītājam uz e-pasta adresi: ___________ 1 (vienas) darba dienas laikā no transportlīdzekļa pieņemšanas dienas. Pasūtītājs izvērtē tāmi 1 (vienas) darba dienas laikā no tās saņemšanas dienas. Izpildītājs uzsāk remontu pēc Pasūtītāja atbildes, kurā tāme apstiprināta, saņemšanas.
3.6. Pasūtītājam ir tiesības pieprasīt uzstādāmo detaļu ražotāja izsniegtu atbilstības sertifikātu, kas apliecina, ka rezerves daļa nodrošina kalpošanas kvalitāti līdzvērtīgu oriģinālajai rezerves daļai un tās ražošanā ir izmantota un ievērota līdzvērtīga tehnoloģija.

3.7. Pēc transportlīdzekļa saņemšanas, Izpildītāja pienākums ir nekavējoties uzsākt Pasūtījuma izpildi, ievērojot 1. pielikumā “Tehniskā specifikācija” norādītos remonta izpildes termiņus.

3.8. Izpildītājam nav tiesību mainīt Pieņemšanas-nodošanas aktā norādīto transportlīdzekļa atrašanās vietu bez Pasūtītāja rakstveida piekrišanas. Pasūtītājam ir tiesības brīvi, pēc saviem ieskatiem, jebkurā laikā iekļūt transportlīdzekļa atrašanās vietā, lai pārbaudītu šī noteikuma izpildi. Kā arī Pasūtītājam ir tiesības atrasties transportlīdzekļa remonta veikšanas vietā un sekot līdz remonta veikšanas procesam.
3.9. Pēc Pasūtījuma izpildes Izpildītājs nodod Pasūtītājam atpakaļ autotransportu ar Pieņemšanas-nodošanas aktu.

3.10. Pasūtījums uzskatāms par izpildītu ar brīdi, kad Pasūtītājs ir parakstījis Pieņemšanas-nodošanas aktu par transporta vienības pieņemšanu pēc Pasūtījuma izpildes.

3.11. Izpildītājs pirms rēķina izrakstīšanas nosūta to saskaņošanai Pasūtītāja pilnvarotajai personai, izmantojot elektroniskos saziņas līdzekļus.
3.12. Izpildītājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins), norādot:

Saņēmējs: Rīgas valstspilsētas pašvaldība;

Adrese: Rātslaukums 1, Rīga, LV-1050;

NMR kods: 90011524360;

PVN reģ. Nr.: LV90011524360;

Banka: AS “Luminor Bank” Latvijas filiāle;

Bankas kods: RIKOLV2X;

Konts: LV41RIKO0021800014010;

RD iestāde: Rīgas pašvaldības policija;

RD iestādes adrese: Valērijas Seiles iela 12A, Rīga, LV-1019; 

RD iestādes kods: 219.

3.13. Elektroniskos rēķinus apmaksai Izpildītājs iesniedz Pasūtītājam, izvēloties  vienu no sekojošiem rēķina piegādes kanāliem:

3.13.1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);

3.13.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;

3.13.3. izmanto manuālu rēķina informācijas ievades Web formu  portālā http://www.eriga.lv, sadaļā „Rēķinu iesniegšana”.

3.14. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.15. Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 

3.16. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

3.17. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3.18. Gadījumā, kad Pasūtītājam ir vajadzība saņemt automašīnas atsevišķas rezerves daļas vai autopiederumus, bez transportlīdzekļa nodošanas Izpildītājam (bez remonta vai tehniskās apkopes darbu veikšanas), Pasūtītājs vai Pasūtītāja pārstāvis elektroniskā veidā nosūta Izpildītājam uz Līgumā norādīto elektronisko pasta adresi atsevišķu pieprasījumu, kurā norāda nepieciešamās rezerves daļas vai autopiederumus. Pēc minētā pieprasījuma saņemšanas Izpildītājs sastāda rezerves daļu vai autopiederumu tāmi un norāda Pasūtījuma izpildes termiņu, kuru saskaņo ar Pasūtītāju. Izpildītājs izpilda Pasūtījumu saskaņotajā termiņā. Norēķins par saņemtām transportlīdzekļu atsevišķām rezerves daļām vai autopiederumiem notiek saskaņā ar izsniegto pavadzīmi un Līguma 2.4. punktu.
3.19. Izpildītājs ar Līgumu garantē: uzstādītajām rezerves daļām – _______ mēnešu garantiju, veiktajiem pakalpojumiem – _________ mēnešu garantiju no Pieņemšanas-nodošanas akta parakstīšanas brīža. Izpildītāja pienākums ir __________ darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.
3.20. Izpildītājs ar Līgumu garantē visām rezerves daļām aktuālo mazumtirdzniecības cenu.
3.21. Izpildītājam ir pienākums, uzstādot transportlīdzeklim (-ļiem) rezerves daļas, iesniegt Pasūtītājam rezerves daļu izgatavotājrūpnīcas garantijas talonu (ja attiecīgajai rezerves daļai tāds ir paredzēts).

4. Pušu atbildība

4.1. Izpildītājs pilnā apmērā atbild par Pasūtītāja transportlīdzekļa saglabāšanu pilnā tā komplektācijā, kādā to pieņēmis Pasūtījuma veikšanai, kas norādīts Pieņemšanas- nodošanas aktā.

4.2. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.

4.3. Līguma 3.7. punktā, vai Līguma 1. pielikumā “Tehniskā specifikācija/ tehniskais piedāvājums” noteikto Izpildītāja pienākumu izpildes vai izpildes termiņu neievērošanas gadījumā, Pasūtītājs ir tiesīgs no kārtējā rēķina pieprasīt no Izpildītāja līgumsodu 1( (viena procenta) apmērā no Pasūtījuma kopējās summas par katru kavējuma dienu, bet kopsummā ne vairāk par 10% (desmit procentiem) no Pasūtījuma kopējās summas.
4.4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs pieprasīt no Pasūtītāja līgumsodu 1% (viena procenta) apmērā no kavētās attiecīgā norēķina summas bez PVN par katru kavējuma dienu, bet kopsummā ne vairāk par 10% (desmit procentiem) no kavētās attiecīgā norēķina summas bez PVN.
4.5. Ja Līgums tiek izbeigts Izpildītāja vainas dēļ saskaņā ar Līguma 5.3.1. – 5.3.3. apakšpunktu, Pasūtītājs ir tiesīgs prasīt līgumsodu 10% (desmit procentu) apmērā no Līguma kopējās summas bez PVN.

4.6. Līgumsoda samaksa neatbrīvo Puses no Līgumā noteikto pienākumu izpildes.
5. Līguma darbības termiņš un izbeigšana
5.1. Līgums tiks slēgts uz 12 (divpadsmit) mēnešiem no tā spēkā stāšanās dienas un var tikt pagarināts uz 12 (divpadsmit) mēnešiem pie nosacījuma, ja tiek piešķirti budžeta līdzekļi, noslēdzot papildus vienošanos, vai līdz brīdim, kad tiek sasniegta Līguma 2.2.apakspunktā norādītā kopēja summa, atkarībā no tā, kurš no nosacījumiem iestāsies pirmais. Maksimālais līguma darbības termiņš nedrīkst pārsniegt 36 (trīsdesmit sešus) mēnešus.

5.2. Līgumu var izbeigt pirms termiņa ar Pušu rakstisku vienošanos.
5.3. Pasūtītājs, ar rakstisku paziņojumu, ir tiesīgs vienpusēji izbeigt Līgumu nekavējoties šādos gadījumos:

5.3.1. ja Izpildītājs ir pārkāpis Līguma 3.8. punktā norādīto noteikumu un bez Pasūtītāja rakstveida piekrišanas pārvietojis Pasūtītāja transportlīdzekli uz citu atrašanās vietu nekā norādīts Pieņemšanas-nodošanas aktā vai izmanto transportlīdzekli savām vajadzībām;
5.3.2. ja Pasūtītāju vairāk kā 2 (divas) reizes 12 mēnešu ietvaros neapmierina Izpildītāja sniegto pakalpojumu kvalitāte, jo tā neatbilst Līguma noteikumiem, un tas ir konstatēts ar aktiem un/vai pretenzijām;
5.3.3. ja Izpildītājs vairāk kā 2 (divas) reizes 12 mēnešu ietvaros nav ievērojis Līguma 3.7.punktu vai Līguma 1. pielikumā “Tehniskā specifikācija” norādītos remonta izpildes termiņus;

5.3.4. ja Izpildītājs pasludināts par maksātnespējīgu vai ir uzsākta tā likvidācija;
5.3.5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība;
5.3.6. ja konstatēti citi būtiski apstākļi, kas var apdraudēt Līguma saistību izpildi.

5.4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

5.5. Ja Pasūtītājam kārtējā gada budžetā nav iedalīti atbilstoši naudas līdzekļi Līguma izpildei, Līguma darbība tiek apturēta uz laiku, kamēr minētie naudas līdzekļi tiek piešķirti, vai pārtraukta. Par Līguma darbības apturēšanu Izpildītājs nav tiesīgs prasīt jebkādu kompensāciju vai zaudējumu atlīdzību. Pasūtītājs var neveikt Pasūtījumus par visu Līguma 2.2. punktā noteikto Līguma summu.
5.6. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Līguma izpildē iesaistītā personāla un apakšuzņēmēju nomaiņa
6.2. Pēc Līguma noslēgšanas, bet ne vēlāk kā pirms darbu uzsākšanas Izpildītājs iesniedz Pasūtītājam visu darbu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.

6.3. Līguma izpildē iesaistītā personāla un apakšuzņēmēju nomaiņa un jauna personāla un Apakšuzņēmēju piesaiste notiek saskaņā ar Publisko iepirkumu likuma (turpmāk – PIL) 62. pantā noteikto kārtību.

6.4. Izpildītājs nav tiesīgs bez saskaņošanas ar Pasūtītāju veikt Konkursa Piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. 

6.5. Pasūtītājs nepiekrīt Izpildītāja Piedāvājumā norādīto speciālistu nomaiņai gadījumos, ja Piedāvājumā norādītā speciālista nomaiņai piedāvātais speciālists neatbilst Konkursa dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. 

6.6. Pasūtītājs nepiekrīt Konkursa piedāvājumā norādīto Apakšuzņēmēju nomaiņai, ja pastāv kāds no šādiem nosacījumiem: 

6.6.1. piedāvātais Apakšuzņēmējs neatbilst Konkursa dokumentos Apakšuzņēmējiem izvirzītajām prasībām; 

6.6.2. tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Konkursā noteiktajām prasībām, vai tas atbilst PIL 42. panta otrā daļā  minētajiem izslēgšanas gadījumiem ; 

6.6.3. piedāvātais Apakšuzņēmējs, kura veicamo darbu vai sniedzamo Pakalpojumu vērtība ir vismaz 10 000,00 euro (Apakšuzņēmēja veicamo darbu vai sniedzamo pakalpojumu vērtība tiek noteikta PIL 63.panta trešajā daļā noteiktajā kārtībā), atbilst PIL 42.panta otrā daļā  minētajiem izslēgšanas gadījumiem; 

6.7. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 

6.8. Pārbaudot jaunā Apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu  veic tajā datumā, kas Pasūtītājs lemj par atļaujas sniegšanu piegādātājam nomainīt Apakšuzņēmēju, pārbaudi, minētā panta ceturtās daļas 2., 3. un 4 .punktā noteiktos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.  

6.9. Pasūtītājs pieņem lēmumu atļaut vai atteikt Izpildītāja Piedāvājumā norādīto speciālistu un/vai Apakšuzņēmēju nomaiņu, vai jaunu Apakšuzņēmēju  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un PIL noteikumiem. Par pieņemto lēmumu Pasūtītājs rakstveidā paziņo Izpildītājam. 

6.10. Pakalpojuma sniedzējs nav tiesīgs bez saskaņošanas ar Pasūtītāju veikt Konkursa piedāvājumā norādītā personāla un iesaistīt papildu apakšuzņēmējus Līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu Līguma izpildē.
6.11. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.

6.12. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

7. Nepārvarama vara

7.1.Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, valsts pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemto saistību izpildi, pieņemšana un stāšanās spēkā.

7.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

8. Citi līguma noteikumi

8.2. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.

8.3. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.

8.4. Līguma grozījumi vai papildinājumi ir pieļaujami pie nosacījuma, ka tie nav pretrunā ar PIL nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi). 

8.5. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgajai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.

8.6. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
8.7. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību. 
8.8. Visi strīdi, kuri rodas sakarā ar Līgumu, tiek risināti sarunu ceļā, bet, ja vienošanās netiek panākta, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
8.9. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.

8.10. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt Līguma izpildes dokumentāciju: 

8.11. Pasūtītāja kontaktpersona:____, tālr. ___, mob. tālr. ____, e-pasts:____________.

8.12. Izpildītāja kontaktpersona:___, mob. tālr.__________, e-pasts:_____ ______

8.13. Līgums sastādīts uz ___(___) lapām, ar __. pielikumu “Tehniskā specifikācija/tehniskais piedāvājums” uz ____ (____) lapām, ___. pielikumu “Finanšu piedāvājums” 1 (viena) datne un __. pielikums “Pieņemšanas-nodošanas akts” uz ___(___) lapām, kas ir neatņemama Līguma sastāvdaļa.

9. Pušu adreses un bankas rekvizīti
	Nomnieks:
	
	Izpildītājs:

	Rīgas valstspilsētas pašvaldības policija

Valērijas Seiles iela 12A, Rīga, LV-1019
	
	

	Norēķinu rekvizīti:

Rīgas valstspilsētas pašvaldība

Rātslaukums 1, Rīga, LV-1050

NMR kods: 90011524360

PVN reģ. Nr.: LV90011524360

Banka: Luminor Bank AS Latvijas filiāle

Kods: RIKOLV2X

Konts: LV41RIKO0021800014010
	
	Norēķinu rekvizīti:

PVN reģ. Nr.:

Banka: 

Kods: 

Konts: 

	Par Līguma izpildi atbildīgā persona: 

Nomnieka 

Tālrunis: 

E-pasts: 
	
	Par Līguma izpildi atbildīgā persona: 

Vārds Uzvārds

Tālrunis:

E-pasts:

	
	
	

	J. Lūkass
	
	V. Uzvārds


3.pielikums

 __.__.202_. Līgumam Nr.___________

“Par autotransporta tehnisko apkopi, remontu, rezerves daļu un autokomplektējošo

daļu piegādi, transportlīdzekļu krāsošanu”

(spēkā līdz __.__.202_.)

PIEŅEMŠANAS – NODOŠANAS AKTS

Rīgā

202_.gada ____. ______________   

	RVPP amatpersonas:
	1.
	
	
	

	
	2.
	
	
	


                                      (ieņemamais amats)


                             (v.uzvārds)

sastāda šo aktu par transporta vienībai defekta konstatēšanas faktu un transporta līdzekļa nodošanu servisā remonta darbu veikšanai.

	1.  
	Transporta līdzeklim:
	
	valsts reģ.Nr.
	
	izlaides gads
	





                      (marka, modelis)

	tika konstatēts:
	


                    (defektu apraksts)

	

	


	RVPP amatpersonas:
	1.
	
	
	

	
	2.
	
	
	


                                                    (v.uzvārds)


                      (paraksts)
	2.  
	Remontservisa pārstāvis   
	
	
	


                     (ieņemamais amats)


                        (v.uzvārds)

	veicot transporta līdzekļa padziļināto defektāciju konstatēja:
	

	


( darbu apjoma un defektu precizējums)

	


	3.  
	Transporta līdzeklis tiek nodots SIA
	


                                  ( remontservisa nosaukums, atrašanās vieta)
	
	ar odometra rādījumu
	
	  kilometri un sekojošā komplektācijā:


	
	atslēgas / pults
	             /        
	, video sistēmas displejs
	
	, videokamera
	,


	
	rezerves ritenis / pacēlājs /riteņatslēga
	/          /                                         
	, avārijas apstāš. zīme (trīsstūris)
	,


	
	  ugunsdzēšamais / aptieciņa
	/
	, radiostacija (rācija)
	.


	transporta vienību atbilstoši 3. punkta komplektācijai

NODEVA  RVPP pārstāvis:  
	
	transporta vienību atbilstoši 3. punkta komplektācijai

PIEŅĒMA SIA ___________________ pārstāvis:

	
	
	


(ieņemamais  amats)
                        
  (v.uzvārds)                                          (ieņemamais  amats)                                    (v.uzvārds)
	____.____.202_.
	
	(paraksts)
	
	____.____.202_.
	
	    (paraksts) 



        

	Transporta vienību pēc remonta izpildes

NODEVA SIA ___________________ pārstāvis:
	
	Transporta vienību pēc remonta izpildes

PIEŅĒMA  RVPP pārstāvis:  

	
	
	


(ieņemamais  amats)

     
 (v.uzvārds)                                           (ieņemamais  amats)
                                  (v.uzvārds)
	____.____.202_.
	
	(paraksts)
	
	____.____.202_.
	
	 (paraksts)




	Remontdarbi veikti saskaņā ar pavadzīmi-rēķinu Nr.
	
	par summu EUR
	


1

